|  |  |  |
| --- | --- | --- |
|  |  |  |

**ΠΡΟΓΡΑΜΜΑ ΠΡΑΚΤΙΚΗ ΑΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ:**

ΤΜΗΜΑ XHMIKΩΝ ΜΗΧΑΝΙΚΩΝ

Επιστημονικός Υπεύθυνος: Γεώργιος Αγγελόπουλος ([angel@upatras.gr](mailto:angel@upatras.gr) )

**ΠΡΟΚΗΡΥΞΗ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΩΝ 2019-2020**

Με την παρούσα προκήρυξη γνωστοποιείται στους φοιτητές του Τμήματος Χημικών Μηχανικών η έναρξη του Προγράμματος «**Πρακτική Άσκηση Πανεπιστημίου Πατρών: Τμήματος Χημικών Μηχανικών**» για το ακαδημαϊκό έτος 2019-2020 σύμφωνα με την πρόσκληση ΕΚΤΠ01 κωδικό ΟΠΣ: 5030937 στο Επιχειρησιακό Πρόγραμμα «Ανταγωνιστικότητα Επιχειρηματικότητα και Κανονοτομία 2014-2020» με τίτλο: «Πρακτική Άσκηση Τριτοβάθμιας Εκπαίδευσης».

Η Πρακτική Άσκηση Φοιτητών για το Τμήμα Χημικών Μηχανικών του Πανεπιστημίου Πατρών προβλέπει ότι κατά το έτος **2019-2020**, θα έχουν τη δυνατότητα συμμετοχής σαράντα δύο (42) φοιτητές, οι οποίοι θα απασχοληθούν για διάστημα δύο μηνών (2) κατά τη θερινή περίοδο με συμβολική αμοιβή (250 € το μήνα) και ασφάλεια (1% κατά κινδύνου), σε δημόσιους ή ιδιωτικούς φορείς.

Η **αμοιβή και οι ασφαλιστικές εισφορές** των φοιτητών θα καταβάλλονται μέσω του Ειδικού Λογαριασμού Κονδυλίων Έρευνας του Πανεπιστημίου Πατρών στα πλαίσια της Πράξης «**Πρακτική Άσκηση  Πανεπιστημίου Πατρών**», που υλοποιείται στο πλαίσιο του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο-ΕΚΤ) και από Εθνικούς πόρους, σύμφωνα με τους όρους και τους κανόνες του Προγράμματος.

Η περίοδος των αιτήσεων των φοιτητών ξεκινάει από την Τρίτη 04/06/2020 και ολοκληρώνεται την Πέμπτη στις 18/06/2020. Τονίζεται ότι το Τμήμα και κατ’ επέκταση Πανεπιστήμιο, ουδεμία ευθύνη φέρει για την τήρηση ή μη των απαιτούμενων μέτρων ασφαλείας. Οι αιτήσεις θα υποβάλλονται στη γραμματεία του Τμήματος [secretary@chemeng.upatras.gr](mailto:secretary@chemeng.upatras.gr) καθώς και στην κα. Ε. Σταματίου [stamatiou@chemeng.upatras.gr](mailto:stamatiou@chemeng.upatras.gr).

Τα αποτέλεσμα της επιλογής των φοιτητών θα αναρτηθεί στον ιστότοπο Γραμματείας του Τμήματος και στον ιστότοπο του Γραφείου Πρακτικής Άσκησης, ενώ ενστάσεις θα έχουν τη δυνατότητα να υποβάλλουν οι φοιτητές εντός πέντε ημερών από την επόμενη της ημέρας ανάρτησης των αποτελεσμάτων αξιολόγησης στο πρωτόκολλο του Ειδικού Λογαριασμού Κονδυλίων και Έρευνας του Πανεπιστημίου Πατρών και θα εξετάζονται από την Επιτροπή Αξιολόγησης Ενστάσεων & Προσφυγών του ΕΛΚΕ.

Ο Επιστημονικός Υπεύθυνος του Τμήματος Χημικών Μηχανικών

Γ. Αγγελόπουλος

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **04/06/2020** | Δημοσιοποίηση ανακοίνωσης προγράμματος για το έτος 2019/20 |
| **04/06/2020** | Έναρξη υποβολής αίτητσης συμμετοχής |
| **18/06/2020** | Λήξη προθεσμίας υποβολής αίτησης συμμετοχής |
| **19/06/2020** | Δημοσιοποίηση των αποτελεσμάτων |

**ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ**

1. Συμπληρώστε έντυπο «ΑΙΤΗΣΗ ΑΠΟ ΦΟΙΤΗΤΕΣ» (Επισυνάπτεται)
2. Η αίτηση κατατίθεται και πρωτοκολλείται στην Γραμματεία του τμήματος Χημικών Μηχανικών. Μετά την λήξη της προθεσμίας οι αιτήσεις δεν γίνονται δεκτές.

**ΚΡΙΤΗΡΙΑ ΕΠΙΛΟΓΗΣ**

1. Συνολικός αριθμός μαθημάτων στα οποία έχει εξετασθεί επιτυχώς ο φοιτητής μετά και από τα αποτελέσματα της εξεταστικής περιόδου του Σεπτεμβρίου, 4ου έτους 7ου εξαμήνου (ποσοστό βαρύτητας 50%)
2. Μέσος Όρος Βαθμολογίας μαθημάτων (ποσοστό βαρύτητας 50%)

**Η παρούσα ανακοίνωση θα αναρτηθεί:**

* στην ιστοσελίδα του Προγράμματος: praktiki.upatras.gr (04-06-2020): https://praktiki.upatras.gr/announcements/
* στην ιστοσελίδα του Τμήματος

και θα τοιχοκολληθεί:

* στη Γραμματεία του Τμήματος
* στο Γραφείο του Επ. Υπεύθυνου